PennyPinch | LekkeSlaap
Adres: De Waalstraat 379, Dullstroom, 1110, Mpumalanga
PennyPinch is in Dullstroom, Mpumalanga, en bied gehalte selfsorgverblyf in 'n goed ontwerpte houthuis. Die perseel is op die buitewyke van die dorp met 'n heerlike plattelandse uitsig en die verbygaande trein wat deur Dullstroom gaan.
Gaste kan vakansie geniet in 'n tri-eenheid met 'n sentrale leef-eenheid wat aan die slaapkamers gekoppel is aan elke kant deur middel van 'n houtdek wat om die eenheid vou.
Die ruim, sentrale leef-eenheid het 'n oopplan-kombuis met 'n houteiland, Daar is ook 'n wasgoedarea, eetarea en 'n sitarea met 'n TV en gemaklike sitplek. Dit het ook 'n Dover-stoof en veerplytjiebord. Gaste moet asb. hulle eie veerpyltjies saambring.
Die groot skuifdeure bied toegang tot 'n sonnige dek met gemaklike buitemeubels. Die braai-area is in die tuin.
Daar is 2 aparte slaapkamerareas, van 45 m² elk, aan beide kante van die sentrale leef-eenheid. Beide slaapkamers is ruim met en suite-badkamers met gasgeisers. Elke eenheid het linne, handdoeke, elektriese komberse. Die skuifdeure lei na hul eie stoepe.
Slaapkamer-eenheid A het slaapplek vir 2 gaste en beskik oor 'n koninggrootte-bed en 'n en suite-badkamer met 'n ovaal bad, stort, toilet en 'n wasbak.
Slaapkamer-eenheid B het slaapplek vir 4 gaste en beskik oor 'n koningingrootte-bed en 2 enkelbeddens. Die en suite-badkamer het 'n stort, toilet en 'n wasbak.
Die TV het OpenView HD, maar gaste kan hul eie DStv-dekodeerders, -slimkaart en afstandbeheer saambring.
Die huis het 'n moderne alarmstelsel met gewapende reaksie.
Die huis is heeltemal ommuur en troeteldiervriendelik indien vooraf gereël.
Gaste het toegang tot veilige parkeerplek op die perseel, waarvan 3 onderdak is. Daar is 2 aparte ingange, waarvan een geoutomatiseer is.
'n Een uur-lange skoonmaakdiens vir die sentrale leefarea is daagliks ingesluit tussen 11:00 en 12:00, uitsluitend Sondae en openbare vakansiedae. Gaste mag die uur-tydgleuf skuif om te pas by hul dagprogram. Die diens arriveer 9:00 op die dag van vertrek om te help kyk of die eenhede enige breekskade het en dat items nie per abuis agtergelaat word nie. Daar is 'n opsie om 'n volledige skoonmaakdiens met 'n bespreking vooraf te versoek wat vakansiedae, uitsluitend Kersdag en Nuwejaar, insluit.
’n Bespreking by PennyPinch sluit in:
4.7 uit 5van 7 resensies vir PennyPinch
Gaste dink PennyPinch het ’n baie goeie ligging
https://travelground.imgix.net/AAEAAQAAAAAAAAAAAAAAFenEtGca30UBdHQPepR07AvffERhHtZZvECCB9g3d8NyyJkjgU?w=1440&h=960&fit=crop&auto=format Vanaf R1 350 per nag (plek vir 6) 7 5 1 5 379 De Waal Street Dullstroom 1110 Mpumalanga 086 999 0018 14:00-20:00 10:00 -25.413106838401 30.100745560822